OpenLLM-France/wikimedia huggingface dataset:
# Australian Blonde

Australian Blonde Asturiasko musika hirukotea da, 1990eko hamarkadan sortutakoa eta "Xixón Sound" mugimenduaren partaidea izandakoa. "Chup, chup" abestiak arrakasta ekarri zien, "Historias del Kronen" pelikulako soinu-bandan agertu ondoren.
Ingelesa eta gaztelania tartekatzen dituzte abestietan.

## Diskografia

* Pizza Pop (Subterfuge, 1993)
* Aftershave (Subterfuge, 1994)
* Australian B (Astrodiscos, 1996)
* Extra (Astrodiscos, 1998)
* Momento (Astrodiscos, 2000)
* Lay it on the line (Astrodiscos, 2002)
* Canciones de amor y gratitud (Astrodiscos, 2004)
* Pizza Pop (Astrodiscos, berrargitalpena, 2004)
* You kill me (2014)

## Kanpo estekak

* (Gaztelaniaz)(Ingelesez)"Subterfuge" diskoetxearen webgunea
* (Gaztelaniaz)(Ingelesez)"Astrodiscos"
* Datuak: Q543010
# Australian Broadcasting Corporation

Australian Broadcasting Corporation edo ABC Australiako irrati-telebista publiko korporazio bat da. 1932an eratu zen, irrati publiko emisioak 1923an hasita zeudelarik; telebista emisioak 1956an hasiko ziren. Bost telebista-kate (ABC TV, ABC TV Plus, ABC Me, ABC Kids eta ABC News) eta hainbat irrati-kate (besteak beste lau kate nazional, 54 tokiko kate, eta nazioarteko kate bat) igortzen ditu.
Australiako irrati-telebista publiko estatusa Special Broadcasting Service-ekin partekatzen du.

## Erreferentziak

* ↑ (Ingelesez) «90th Anniversary of the station that became 702 ABC Sydney» ABC 2013-11-22 (Noiz kontsultatua: 2022-01-01).

## Kanpo estekak

* (Ingelesez) ABCren webgunea
* Datuak: Q781365
* Multimedia: Australian Broadcasting Corporation / Q781365
# Arburu (Bizkargi)

    Artikulu hau Bizkaiko mendiari buruzkoa da; beste esanahietarako, ikus «Arburu (argipena)».
Arburu mendia Bizkargi mendilerroko bigarren tontor garaiena da (550 m.), Bizkargik berak baino ikusmira hobeak eskaintzen dituena bere ikuspegiagatik. Muxikako udalerriaren mugetan kokatzen da, Gorozikatik gertu.

## Erreferentziak

* ↑ (Gaztelaniaz) Mendikat, Mendikat. Arburu (Bizkargi). (Noiz kontsultatua: 2021-10-31).

## Kanpo estekak

* Datuak: Q109332464
# Arbrissel

Arbrissel (bretainieraz Ervrezhell, galoz Arbeczèu) Ille eta Vilaine departamenduan dagoen Bretainiako udalerria da.

## Kanpo estekak

* Datuak: Q193614
* Multimedia: Arbrissel / Q193614
# Arbuio

Arbuio Alonsotegiko (Bizkaia) auzoa da. 2007ko urtarrilaren 1eko erroldaren arabera, auzoak 279 biztanle ditu.

## Demografia eta biztanleria

Arbuioko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 320 | 306 | 308 | 312 | 303 | 278 | 287 | 279 |

## Ondarea

* Gidako Ama Birjina baseliza

## Kanpo estekak

* Alonsotegiko udal webgunea
* Datuak: Q12253884
# Arbuckle (Kalifornia)

Arbuckle Ameriketako Estatu Batuetako erroldak esleitutako leku bat da. Colusa konderrian kokatuta dago, Kalifornia estatuan. 3.484 biztanle ditu, 4,556328 kilometro koadroko azaleran banatuta.

## Ikus, gainera

* Colusa konderria

## Kanpo estekak

* Datuak: Q3306160
* Multimedia: Arbuckle, California / Q3306160
# Arbroath

Arbroath (Eskoziako gaeleraz: Obar Bhrothaig, eskozieraz: Aiberbrothock), Angus eskualdeko herri handiena da, 2011an 23.902 biztanle zituena. Eskualdeko hiriburua ordea Forfar da.

## Geografia

Ipar Itsasoaren ertzean kokaturik dago, Dundee (25 km-ra) eta Aberdeen (72 km-ra) arteko bidean.

## Historia

Neolito arotik populatua izan da ingurune hau, k.a. 3500 urteko aztarnak aurkitu baitira. Brontze eta Burdin Aroko hilerriak ere ugariak dira. Azkenik hainbat harri pikto ere aurkitu dituzte, Erdi Aroaren hasieran garrantzizko tokia zela erakutsen dutenak.
Gilen I.a Eskoziakoak 1178an Arbroatheko abadia eraiki zuen. 1197an sagaratu zuten eta lanak 1233 arte luzatu ziren. Erregea bera abadian lurperatu zuten 1214an.1320ko apirilaren 6an Eskoziako parlamentua abadian bildu zen eta Arbroatheko Aldarrikapenaren bidez Eskozia Erresuma Independentea sortu zen.
XVIII mendean Jakobiten matxinadak gertatu zirenean Arbroathek beraien alde egin zuen. XIX mendean industria iraultza iritsi zen eta herria zabaldu eta handitu egin zen. Inguruko herriak bezala ehungintza izan zen jarduera nagusia. Belauntzietako ohialak egiten espezializatu zen. Zapatagintza eta kimatzaileak ere egiten ziren herrian.
1839an XIV mendeko kai zaharra zegoen tokian kai handiagoa eraiki zuten. XX mendean arrantzak garrantzia handia hartui zuen eta udalak erraztasunak eman zizkien Abroathera arrantzan lan egitera zetozen inmigranteei. Oso famatua da Arbroatheko legatz keztua.

## Ondasun nabarmenak

* Arbroatheko abadia
* Kaia
* Uraren dorrea

## Iruditegia

* Herriaren ikuspegia.
* Arbroatheko abadia.
* Abadiako eliza zaharra.
* Uraren dorrea.
* Kaia.
* Kaialdea.
* San Vigeans parrokia.
* Parrokia zaharra.
* Gerra memoriala.
* "Hiru ahizpak".
* Abroatheko legatz keztua.

## Kanpo estekak

* Datuak: Q630668
* Multimedia: Arbroath / Q630668
# Arburu (Alkurruntz)

    Artikulu hau Nafarroa Garaiko mendiari buruzkoa da; beste esanahietarako, ikus «Arburu (argipena)».
Arburu Nafarroa Garaiko mendia da, 752 metro ditu eta Alkurrunzko mendilerroan kokatuta dagoena.

## Erreferentziak

* ↑ Gailurraren izena: Arburu (Mendikat webgunean)
* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) (Alkurruntz) Arburu (Alkurruntz) (Mendikat)

## Ikus, gainera

* Euskal Herriko mendiak
* Nafarroako mendien zerrenda

## Kanpo estekak

* luberri.net webgunean
* Datuak: Q56754237
# Arburu (argipena)

Arburu izenak hainbat adiera ditu:

## Toponimia
### Mendilerroa

* Arburu Arabako mendilerroa da.

### Euskal Herriko mendiak

* Arburu Gipuzkoako mendia da, (476 m.) Aiako harriako mendilerroan.
* Arburu Arabako mendia da, (1.048 m.) Arburuko mendilerroan.
* Arburu Nafarroa Garaiko mendia da, (752 m.) Alkurruntzeko mendilerroan.
* Arburu Bizkaiko mendia da, (550 m.) Bizkargiko mendilerroan.
* Arburu Gipuzkoako mendia da, (789 m.) Erroizpe-Ulizar mendilerroan.
* Arburua Nafarroa Garaiko mendia da, (1.037 m.) Arburua mendilerroan.
* Arburua Gipuzkoako mendia da, (583 m.) Hernioko mendilerroan.
* Arburuko Kaskoa Nafarroa Garaiko mendia da, (938 m.) Belateko mendilerroan.
# Arbroatheko abadia

Arbroatheko abadia (ingelesez: Arbroath Abbey) Eskoziako Arbroath herriko abadia historikoa da, bertan sortu baitzen Eskoziako Erresuma 1320an. A mailako eraikina izendaturik dago.

## Historia

Gilen I.a Eskoziakoak 1178an Arbroatheko abadia eraiki zuen. 1197an sagaratu zuten eta lanak 1233 arte luzatu ziren. Erregea bera abadian lurperatu zuten 1214an. Abadiako monjeek eskubidea lortu zuten merkatua egiteko eta kai bat eraikitzeko.
1320ko apirilaren 6an Eskoziako parlamentua abadian bildu zen eta Arbroatheko Aldarrikapenaren bidez Eskozia Erresuma Independentea sortu zen. Eskoziako Erlijio Erreformaren ondoren abadia bertan behera utzia izan zen. 1590tik aurrera bertako harriak Arbroatheko etxeak eraikitzeko erabili ziren harik eta 1815ean eraikinaren hondarrak babesteko araua atera zen arte.
2005ean Gizateriaren Ondare izateko ahaleginak egiten ari dira eta 2010an aurkeztu egin zuten. oraindik ez du titulua lortu.

## Deskribapena

Hareharri gorriz eraikia dago. Gurutze itxurako oinarriak 84 metrotako luzera eta 49 metrotako zabalera dauka. Eraikineko leiho borobila gauez piztu egiten dute marinelentzako itsasargia izan dadin. Round O izenarekin ezagutzen da.

## Iruditegia

* Atea.
* Monymusk erlikarioa.

## Kanpo estekak

* Datuak: Q630683
* Multimedia: Arbroath Abbey / Q630683
# Asellus Australis

Asellus Australis (δ Cancri / 47 Cancri / HD 74442) Cancer konstelazioko izar bat da, +3,94 itxurazko magnitudekoa, konstelazio honetako bigarren dizdiratsuena Altarfen ondoren. Bere izenaren jatorria Ganbela izar kumuluarekin (M44) lotua dago, ekialdean bi asto dituena (Asellus hitzak astoa esan nahi du latinez). Asellus Australis hegoalderen dagoena da, Asellus Borealis iparralderen dagoena den bitartean.
Gure Eguzki-sistematik 136 argi urtera dagoena, Asellus Australis K00III espektro motako erraldoi laranja bat da. 4585 gradu kelvineko azaleko tenperatura du eta gure eguzkiarena baino 53 aldiz handiagoa den argitasunarekin dizdiratzen du. Bere erradioa gure eguzkiarena baino 11 aldiz handiagoa da, eta bere masa bi eguzki masatan estimatzen da. Antzeko beste erraldoi batzuetan bezala, bere nukleoan helioaren fusio nuklearra gertatzen da. Bere metaltasuna gure eguzkiarena baino apur bat txikiagoa da, %75ekoa inguru.
Asellus Australis ekliptikako (eguzkiak zeruan zehar egiten duen "ibilbidea") izarrik dizdiratsuenetako bat da, ekliptikatik 5 arku minutu iparraldera baino ez baitago. Izar bikoitz optiko bat eratzen du 40 arku segundora dagoen +12,2 magnitudeko izar batekin, bien artean harreman fisikorik ez dagoelarik.

## Kanpo estekak

* Datuak: Q15706
# Aseguru-poliza

Aseguru-poliza aseguru-kontratua formalizatzen eta kontratu hori zer baldintzatan hitzartu den formalki adierazten duen agiria da. Aseguru-entitateak aseguru-hartzaileari ematen dio. Bertan, aseguru-konpainia kalte bat ordaintzera eta/edo dagokion kalte-ordaina ordaintzera nola behartzen den ezartzen da, kontratuaren barruan bermatutako gorabehera bat gertatzen denean.

## Erreferentziak

* ↑ Euskalterm: [Aseguruak Hiztegia] [2019]

## Kanpo estekak

* Datuak: Q977871
* Multimedia: Insurance policy / Q977871
# Aseguru etxe

Aseguru etxea Kontratuz hitzartutako arriskua bere gain hartzen duen eta, prima baten ordainetan, kalte-ordain bat pagatzera edo zerbitzu bat ematera behartuta dagoen pertsona juridikoa. Bere jarduera aktiboak metatzean datza, gertaera ekonomiko kaltegarrien eraginpean dauden subjektu askoren ekarpenen bidez, horrela metatutakoa beharra duten gutxiei bideratzeko. Mutualitatearen printzipioari jarraitzen dio, arriskuak dituen talde baten arteko elkartasuna bilatuz.
Aseguruen finantza-jarduera finantza-merkatuen hiru oinarrietako bat da, kreditu-merkatuarekin eta balore-merkatuekin batera. Garrantzi estrategikoa, soziala eta ekonomikoa dutenez, aseguru-etxeak administrazioaren gainbegiratzearen mende daude, funtzionamenduari, kontrolari eta ikuskapenari buruzko berezko arauak izanda.

## Erreferentziak

* ↑ Euskaltzaindia. Euskaltzaindiaren Hiztegia. .
* ↑ Euskalterm: [Aseguruak Hiztegia] [2019]

## Kanpo estekak

* Datuak: Q316182
# Asellus Borealis

Asellus Borealis (γ Cnc / γ Cancri / 43 Cancri) Cancer konstelazioko izar bat da, +4,67 itxurazko magnitudekoa. Izenaren jatorria Ganbela (M44) izar kumuluarekin lotua dago, albo banatan ekialdean asto bana duena (Asellus hitzak astoa esan nahi du latinez). Asellus Borealis iparralderen dagoena da, Asellus Australis hegoalderenekoa den bitartean.
Gure Eguzki-sistematik 158 argi-urtera, Asellus Borealis A1IV espektro motako izar azpierraldoi zuri bat bezala katalogatua agertzen da. Azalean 9400 gradu kelvineko tenperatura batekin (bere espektro motatik ebatzia) 29 eguzkiren argitasunarekin distiratzen du, bere erradioa eguzki erradioaren bikoitza delarik. Parametro hauetatik abiatuta, bere masa ebaluatu daiteke, 2,3 eguzki masakoa dena, eta azpierraldoi bat baino gehiago sekuentzia nagusiko izar zuri bat dela adierazten dute, 780 milioi urte dituena. Bere proiektaturiko errotazio abiadurak, 79 kilometro segundoko 1,3 egun edo denbora gutxiagoko biraketa periodo bat dakar; errotazio azkarraren ondorio den gas nahasketak konposaketa kimiko normal bat duela adierazten du, eta, beraz, izar berezien taldetik kanpo geratzen da.
Asellus Borealisek beste bi kide bisual ditu 1 eta 2 arku minutura hurrenez hurren. Horietatik bigarrena, Gamma Cancri B deitua, izar bitar bat da. Alabaina, bietako bat ere ez dago grabitate bidez Asellus Borealisekin lotua, soilik honen ikusmen lerro berean daude.

## Kanpo estekak

* Datuak: Q15707
# Axiarcha

Axiarcha Cosmopterigidae familiako tximeleta genero bat da. Bere espezie tipoa Axiarcha discosema da.

## Espezieak

| Espeziea | Irudia | Egoera |
| Axiarcha discosema | | daturik gabe |

## Kanpo estekak

* Datuak: Q4830462
* Espezieak: Axiarcha
# Axiat

Axiat Okzitaniako udalerri bat da. Administratiboki Frantziako Ariège departamenduan dago, Okzitania eskualdean. 2013an 41 biztanle zituen.

## Demografia
### Biztanleria

2007an Axiat udalerrian erroldatutako biztanleak 27 ziren. Familiak 16 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak) eta 4 seme-alabarik gabeko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 33 etxebizitza zeuden, 19 familiaren etxebizitza nagusia ziren, 14 bigarren erresidentzia ziren eta 1 hutsik zegoen. 31 etxeak ziren eta 1apartamentu bat zen. 19 etxebizitza nagusietatik 17 bere jabearen bizilekua ziren eta 2 alokairuan okupaturik zeuden; 1ek bi gela zituen, 1ek hiru zituen, 5 etxek lau zituzten eta 11 etxek bost zituzten. 10 etxek euren parking plaza propioa zuten azpian. 8 etxetan ibilgailu bat zegoen eta 5 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Axiat udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 4 |
| 4 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 4 |
| 0 | 65-69 | 0 |
| 0 | 60-64 | 0 |
| 4 | 55-59 | 0 |
| 0 | 50-54 | 4 |
| 0 | 45-49 | 4 |
| 4 | 40-44 | 4 |
| 0 | 35-39 | 0 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 14 ziren, horien artean 12 aktiboak ziren eta 2 inaktiboak ziren. 12 pertsona aktiboak lanean(6 gizon eta 6 emakume) zeuden.. 2 Pertona inaktibo guztiak erretiraturik zeuden.

### Ekonomia jarduerak

2007an herrian zegoen saltoki bakarra ostalaritza eta jatetxe enpresa batena zen.
2000. urtean Axiat udalerrian 3 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q585578
* Multimedia: Axiat / Q585578
# Axente Sever (Sibiu)

Axente Sever Errumaniako udalerri bat da, Sibiu konderrian. 3.286 biztanle ditu, 73,7 kilometro koadroko azaleran banatuta.

## Herriak

Udalerrian honako herriak daude:
Agârbiciu $^{(en)}$ Șoala $^{(en)}$ Axente Sever $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q779030
* Multimedia: Axente Sever, Sibiu / Q779030
# Axier Arteaga

Axier Arteaga Garaialde, pilota arloan Arteaga II.a deituraz ezaguna (Lasarte-Oria, Gipuzkoa, 1996ko maiatzaren 26a) esku huskako pilotari profesionala da. Aurrelari jokatzen du. 2016ko urtarrilean bilakatu zen profesional, Asegarcerekin. Haren aita Juan Mari (Arteaga I.a) ere profesionala izan zen, 1990eko hamarkadan. Axierri etorkizun oparoa iragarri zaio debutatu zuenetik bertatik, eskuin ona izateaz gainera oso ezker berezia baitu, pilota bizi darabilena.
Ez zuen denbora luzerik behar izan iragarpenak betetzeko: debutatu ondorengo urtean presaka eta urduriegi jokatu zuen arren, 2016ko abendutik aurrera konfiantza hartu eta bere jokoa ateratzen hasi zen. Hartara, 2017ko apirilaren 1ean Bigarren Mailako Binakako Txapelketa irabazi zuen, Jon Erasun atzelaria lagun, eta Arteaga II.a txapelketako jokalari onena izendatu zuten; eta 2017ko maiatzaren 20an, Bigarren Mailako Buruz Buruko Txapelketa irabazi zuen, Joanes Bakaikoa 22-18 mendean hartuta. 2020an, berriz irabazi zuen Bigarren Mailako Buruz Burukoa, Elordi 22-12 mendean hartuta.

## Kirol lorpenak
### Profesionaletan

* 2017:
** Bigarren mailako binakako txapelduna, Jon Erasun atzelaria lagun.
** Bigarren mailako buruz buruko txapelduna
* 2020:
** Bigarren mailako buruz buruko txapelduna

### Amateurretan

* 2015: GRAVN
* 2015: Bergara Hiria torneoa
* 2015: Antiguo torneoa
* 2015: Diario Vasco torneoa

## Erreferentziak

* ↑ Asegarce enpresako fitxa
* ↑ (Gaztelaniaz) Melero, Germán. «Otro Arteaga, quince años después» Mundo Deportivo (Noiz kontsultatua: 2017-05-24).
* ↑ (Gaztelaniaz) «Debut amargo para Axier Arteaga», Deia, 2016-01-05.
* ↑ (Gaztelaniaz) Lezeta, Joseba. (2017-05-18). «Axier Arteaga: "Tras dos operaciones, ya solo por jugar me siento un privilegiado"» Diario Vasco (Noiz kontsultatua: 2017-05-24).
* ↑ (Gaztelaniaz) G. Vico, Igor. (2017-04-02). «Arteaga II se desmelena en la final del Parejas de Segunda» Diario de Noticias de Álava (Noiz kontsultatua: 2017-05-24).
* ↑ (Gaztelaniaz) G. Vico, Igor. (2017-05-21). Arteaga II gana el mano a mano de Segunda. Deia, Noticias de Bizkaia. (Noiz kontsultatua: 2017-05-24).
* ↑ (Gaztelaniaz) «Arteaga II aparta de la txapela a Elordi» Noticias de Navarra 2020-11-29 (Noiz kontsultatua: 2020-12-01).
* Datuak: Q23907435
# Axinita-(Mg)

Axinita-(Mg) silikato motako minerala da eta axinite taldearen kidea da.

## Ezaugarriak

Axinita-(Mg) silikato mineralaren formula kimikoa hau da: ${\ce {Ca2MgAl2BSi4O15OH}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 6,5 - 7 da.

## Erreferentziak

* 1 2 (Ingelesez) «Axinite-(Mg): Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3631336
* Multimedia: Axinite-(Mg) / Q3631336
# Axier Intxaurraga

Axier Intxaurraga Mendia (Berriz, Bizkaia, 1968ko apirilaren 11) futbolari ohia eta futbol entrenatzailea da.

## Kirol ibilbidea
### Jokalari

* Cultural Durango
* Arenas
* Barakaldo (1990-1993)
* Eibar (1993-1994)
* UD Las Palmas (1994-1997)
* Málaga (1997-1998)
* Elx (1998-2000)
* Albacete (2000-2001)
* Ciudad de Murcia (2001-2002)
* Algeciras (2002-2004)
* Castillo (2004-2006)

### Entrenatzaile

* Castillo (2006-2009)
* Cultural Durango (2009-2011)
* Amorebieta (2011-2013)
* Barakaldo (2014-2015)
* Portugalete (2015-2016)

## Kanpo estekak

* Datuak: Q107143133
# Axinita-(Fe)

Axinita-(Fe) silikato motako minerala da eta axinite taldearen kidea da.

## Ezaugarriak

Axinita-(Fe) silikato mineralaren formula kimikoa hau da: ${\ce {Ca2Fe^{2+}Al2BSi4O15OH}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 6,5 - 7 da.

## Erreferentziak

* 1 2 (Ingelesez) «Axinite-(Fe): Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q664861
* Multimedia: Axinite / Q664861
# Austriatarren Madril

Austriatarren Madril, Austriatarren auzoa ere deitua, Espainiako hiriburuko eremu zabal bati ematen zaion izena da, administrazio izaera edo ofizialtasunik gabea gabea, hiriaren Erdi Aroko trazadurari eta Austriako Etxeko monarkek hasitako hirigintza-hedapenari dagokiona, Karlos I.aren eta, bereziki, Felipe II.aren erregealdietan abiatua (errege honek 1561ean Madrilen Gorteak ezarri zituen).
Nagusiki turismoarentzako duen halako adiera geografikoaz gain, Austriatarren Madril terminoak adiera historikoa ere badu. Ikuspegi horren arabera, adierazpen hori erabiltzen da Karlos I.aren (1516–1556), Austriako Etxeko lehenaren eta Karlos II.aren (1665–1700) erregealdien arteko urbanismoa izendatzeko. Madril zaharra ere maiz erabiltzen da hiriaren zati hori izendatzeko.
Karlos I.aren erregealdian, Madril bi gune nagusik osatzen zuten: Erdi Aroko harresi kristauaren barruko barrutia eta errebalak. Hirigunea mendebaldeko Errege Jauregitik Puerta del Solera hedatzen zen ekialderantz, eta, iparraldetik hegoaldera, Santo Domingo plazatik Cebada plazaraino.
1561etik aurrera, hiriburua zelarik Madril, hiria ziztu bizian hazi zen, eta batez ere ekialderantz hedatu zen. 1656an Pedro Teixeirak egindako Madrilgo planoak, Gortea ezarri eta ia mende bat geroago, hirigunearen dimentsioen ideia zehatza ematen du, Felipe iv.aren garaian (1621–1665).

## Erreferentziak

* Artikulu hau, osorik edo zatiren batean, gaztelaniazko wikipediako «Madrid de los Austrias» artikulutik itzulia izan da, 2022-02-05 data duen 141458677 bertsioa oinarritzat hartuta. Sartze-datarik ez duten erreferentziak, edo 2022-02-05 baino lehenago datatuak, jatorrizko artikulutik ekarri dira itzulpenarekin batera.
* ↑ Castellanos Oñate, José Manuel. (2005). Planos y dibujos de Madrid de los siglos XVI y XVII. El Madrid medieval.

## Kanpo estekak

* Datuak: Q466559
* Multimedia: Madrid de los Austrias / Q466559
# Austroasiar hizkuntzak

Austroasiar hizkuntzak familia-hizkuntza bat dira. Hego-ekialdeko Asian zabalduta dago, India eta Bangladeshetik hasita. Tradizioak bi multzotan sailkatu zituen, mon-khmer eta munda hain zuzen ere, baina egungo hizkuntzalaritzak ez du sailkapen hori onartzen.

## Sailkapena

Gérard Difflothek honako sailkapena proposatu zuen 2005ean:

## Erreferentziak

* ↑ Peiros, Ilia. 1998. Comparative Linguistics in Southeast Asia. Pacific Linguistics Series C, No. 142. Canberra: Australian National University

## Kanpo estekak

* Datuak: Q33199
* Multimedia: Austro-Asiatic languages / Q33199
# Austrjapyx

Austrjapyx Dipluraren barruko Japygidae familiako genero bat da. Hexapoda taldeko artropodoak dira.

## Ikus, gainera

* Diplura
* Datuak: Q4825566
* Espezieak: Austrjapyx
# Austriar txelin

    Artikulu hau Austriako diruari buruzkoa da; beste esanahietarako, ikus «Txelin (argipena)».
Austriar txelina (alemanez: Österreichischer Schilling) Austriako diru ofiziala zen 1924ko abenduaren 20tik eta euroaren sarrera baino lehen, 2002ko urtarrilaren 1ean. 100 groschenetan banatzen zen. S edo öS ikurra schilling antzinako txanponetik datorkio.
1999an euroarekiko 13,7603 ATSeko balio finkoa ezarri zitzaion.

## Billeteak

| Balio | Irudia | Kolore | Neurriak |
| 20 txelin | Moritz Daffinger | Marroi | 61,50 x 123 mm |
| 50 txelin | Sigmund Freud | Morea | 65 x 130 mm |
| 100 txelin | Eugen von Böhm-Bawerk | Berde | 68,50 x 137 mm |
| 500 txelin | Rosa Mayreder | Gorri | 72 x 147 mm |
| 1.000 txelin | Karl Landsteiner | Urdin | 72 x 154 mm |
| 5.000 txelin | Wolfgang Amadeus Mozart | Oliba-berde | 78 x 160 mm |

## Kanpo estekak

* Datuak: Q208730
* Multimedia: Money of Austria / Q208730